Բազաբուն

Բազաբուն, գյուղ Արևմտյան Հայաստանում, Խարբերդի վիլայեթի Չմշկածագի գավառակում։

 Անվան ստուգաբանություն 
Գյուղի անվանումն առաջացել է գյուղում շատ բազեներ լինու պատճառով։ Ըստ ոմանց էլ, բնակավայրի անվանումը կապված է մրջյունի բազ տեսակի հետ։

 Աշխարհագրություն 
Գյուղի հյուսիս, հյուսիս-արևելյան և մասամբ հյուսիս-արևմտյան կողմերում գտնվում են մեծ ու փոքր բարձունքներ։ Հարավային և հարավ-արևմտյան մասերը հարթավայրային են։ 

 Պատմություն 
Բնակիչները թուրքերի կողմից տեղահանվել են 1915 թվականի Մեծ եղեռնի։ Նրանց մի մասը զոհվել է, փրկվածները գաղթել են օտար երկրներՀՍՀ, հտ 2, էջ 207, Բազաբուն։ Գյուղի մոտակայքում  Բազաբուն և Մորաշխա գետերի մոտ գտնվում է Բազաբունա ձոր։

 Բնակչություն 
XX դարի սկզբին ուներ 21 տուն հայ բնակիչ։ 1915 թվականին ուներ 19 տուն, որից 16 տուն՝ 71 հայ և 3 տուն՝ 14 թուրք բնակիչ։

 Տնտեսություն 
Բնակիչները զբաղվում էին երկրագործությամբ և անասնապահությամբ։

 Պատմամշակութային կառույցներ 
Բազաբունն ուներ Ս․ Աստվածածին անունով քարաշեն կամարակապ եկեղեցի, որը կառուցված էր XIX դարի կեսերին։

 Կրթություն 
1880-ական թվականներին եկեղեցուն կից գործում էր հայկական Պարևթյան երկսեռ դպրոցը, որը եկեղեցու հետ հրդեհվելուց հետ վերաշինվել էր Աբիկ Ունճյանի ծախսերով«Հայաստանի և հարակից շրջանների տեղանունների բառարան», հտ 1, էջ 541։

 Տես նաև 
 Էրզրումի նահանգի հայաբնակ բնակավայրեր

 Ծանոթագրություններ 

 Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր